**Informatīvais ziņojums “****Par Eiropas Savienības Solidaritātes fonda finansiālā pabalsta izlietojumu”**

1. **Ievads un īss notikuma apraksts, katastrofas ietekme, reaģēšana ārkārtas gadījumos**

Latvijas Vides, ģeoloģijas un meteoroloģijas centrs 2017. gada 23. augustā pulksten 17.32 izsludināja brīdinājumu, ka 24. augustā nakts otrajā pusē un priekšpusdienā austrumu rajonos, turpinoties ilgstošam lietum, nokrišņu daudzums sasniegs 50 mm, kas atbilst ļoti stipram lietum. Latvija 2017. gada 23. un 24. augustā piedzīvoja spēcīgas lietusgāzes, kas izraisīja plūdus un ārkārtēju situāciju Latgales reģionā, kā arī dažos Vidzemes novados.

Saskaņā ar Ministru kabineta 2017. gada 29. augusta sēdē (prot. Nr. 42, 1.§) apstiprinātā rīkojuma Nr. 455 “Par ārkārtējās situācijas izsludināšanu”[[1]](#footnote-2) 1. punktu periodā no 2017. gada 29. augusta līdz 30. novembrim tika izsludināta ārkārtējā situācija spēcīgo lietavu un to radīto plūdu skartajās Vidzemes, Sēlijas un Latgales administratīvās teritorijas 29 novados.

Lietavas turpinājās arī septembrī un oktobrī, aptverot visu Latvijas teritoriju. 2017. gada vasaras un rudens lietavas un to izraisītie plūdi radīja ievērojamus zaudējumus valsts un pašvaldību infrastruktūras objektiem (ceļiem, dzelzceļam, meliorācijas sistēmām, pašvaldības iestādēm) un lauksaimniecības nozarei.

Plūdu seku dēļ radās valsts galveno, reģionālo un vietējo autoceļu infrastruktūras bojājumi, tostarp ceļu iebrukumi un pārrāvumi, caurteku nostiprinājumu izskalojumi, kā arī vairākās vietās radās dzelzceļa infrastruktūras bojājumi, tostarp tika izskalota zemes klātne un konstatēti uzbēruma noslīdējumi un līdz ar to arī sliežu ceļa nosēdumi, radot nopietnu apdraudējumu vilcienu kustībai. Atsevišķos iecirkņos tika slēgta vilcienu kustība un nekavējoties uzsākti atjaunošanas darbi.

Visās lietavās un plūdos cietušajās pašvaldībās ir cietusi pašvaldības ceļu infrastruktūra, un tas rada traucējumus un risku vietējiem iedzīvotājiem, valsts un pašvaldību iestādēm un uzņēmumiem, kas nodrošina dažādu sabiedrisko pakalpojumu sniegšanu, kā arī nodarīti netieši zaudējumi komersantiem – apgrūtināti autopārvadājumi, preču un pakalpojumu piegāde utt.

Lietavās un plūdos galvenokārt cietušas Latgales reģiona pašvaldības, kā arī vairākas citas pašvaldības Latvijas austrumdaļā. Kopējais iedzīvotāju skaits plūdu un lietavu īpaši smagi skartajās pašvaldībās ir indikatīvi 300 tūkstoši.

Pamatīgi cietušas Latgales reģiona meliorācijas sistēmas. Pēc bagātīgajām lietavām vairākās valsts un valsts nozīmes meliorācijas sistēmās (ūdensnotekās un polderu aizsargdambjos) konstatēta avārijas situācija. Nokrišņu daudzumam 32 stundās sasniedzot 159 milimetrus jeb 229% no augusta normas (Rēzeknes meteoroloģisko novērojumu stacijas dati), vairākās valsts nozīmes ūdensnotekās ir izskalotas caurtekas un ūdensnoteku nogāzes, pieskalota to gultne, bojātas drenu iztekas un virszemes novadīšanas teknes, kā arī divos aizsargdambjos izveidojušies izskalojumi un nogāzes noskalojums. Valsts nozīmes meliorācijas sistēmām jānodrošina pašvaldību, koplietošanas un viena īpašnieka meliorācijas sistēmu kvalitatīva darbība, taču šajos apstākļos tajās ir radusies avārijas situācija, kas draud ar šo sistēmu bojāeju. Platībās, kas ir atkarīgas no plūdos cietušajām valsts nozīmes ūdensnotekām, bojātas izbūvētās saistītās meliorācijas sistēmas – drenu sistēmas 28 586 km kopgarumā, 1911 km ūdensnoteku un grāvju un 1727 caurtekas un hidrobūves.

Lietavu un plūdu skartajās teritorijās lielās platībās iznīcināti lauksaimniecības augu kultūru sējumi.

1. **Pieteikšanās procedūra**

Lai novērstu 2017. gada spēcīgo lietusgāžu un to izraisīto plūdu radītos bojājumus, Latvija pieteicās palīdzības saņemšanai no Eiropas Savienības Solidaritātes fonda (turpmāk – ESSF), 2017. gada 14. novembrī iesniedzot pieteikumu ESSF Eiropas Komisijā. Attiecināmie zaudējumi tika noteikti, pamatojoties uz Padomes 2002. gada 11. novembra Regulu Nr. 2012/2002, ar ko izveido Eiropas Savienības Solidaritātes fondu[[2]](#footnote-3) (turpmāk – Padomes Regula).

Spēcīgo lietusgāžu un to izraisīto plūdu radītie tiešie zaudējumi sasniedza apmēram 380,5 milj. *euro*, no kuriem valsts un publiskā sektora zaudējumi veidoja apmēram 43,8 milj. *euro*. Pieteikumā, kas tika iesniegts ESSF Eiropas Komisijā, atbilstoši Padomes Regulas 3. panta 2. punktā noteiktajām attaisnotajām izmaksām publiskie izdevumi norādīti 36,2 milj. *euro* apmērā.

Eiropas Komisija 2018. gada 19. decembrī pieņēma Īstenošanas lēmumu C(2018)9121/F1[[3]](#footnote-4), ar ko no ESSF piešķīra finansiālu pabalstu 17 730 519 *euro* avārijas un atjaunošanas pasākumu finansēšanai pēc 2017. gada plūdiem Latvijā (CCI 2017LV16SPO001) (turpmāk – EK lēmums).

1. **ESSF finansiālā pabalsta īstenošana**
   1. **Pārskats par atbildīgajām iestādēm**

Atbilstoši EK lēmuma 2. pielikuma 1. punktam Zemkopības ministrija (turpmāk – ZM) ir noteikta par ESSF finansiālā pabalsta izlietojuma koordinējošo iestādi. Atbilstoši EK lēmuma 2. pielikuma 2. punktam atbildīgās iestādes par ESSF finansiālā pabalsta līdzekļu izlietošanu ir VSIA “Zemkopības ministrijas nekustamie īpašumi” (turpmāk – ZMNĪ) un Satiksmes ministrija (turpmāk – SM), jo minēto iestāžu pārraudzībā ir tie valsts infrastruktūras objekti, kuru atjaunošanai paredzēts ESSF finansiālais pabalsts. Atbilstoši EK lēmuma 2. pielikuma 2. punktam ZMNĪ ir atbildīga par tādiem pasākumu veidiem kā drenāžas sistēmu infrastruktūras atjaunošana un aizsargdambju nostiprināšana, savukārt SM ir atbildīga par tādiem pasākumu veidiem kā ceļu atjaunošana, ceļa ūdensnoteku sistēmu atjaunošana un dzelzceļu atjaunošana.

Lai nodrošinātu ESSF finansējuma izmantošanu un tā izlietojuma uzraudzību un kontroli, ZM ir noslēgusi divus līgumus:

1. 2019. gada 7. februāra trīspusēju līgumu Nr. 2019/14 “Par meliorācijas sistēmu un hidrotehnisko būvju atjaunošanu un bojājumu novēršanu” starp ZM, ZMNĪ un Lauku atbalsta dienestu (turpmāk – LAD) par kopējo līguma summu 13 730 519 *euro* (turpmāk – ZMNĪ līgums), tajā nosakot šādu plānoto (indikatīvo) ESSF finansiālā pabalsta izlietošanas sadalījumu:

|  |  |  |  |  |
| --- | --- | --- | --- | --- |
| **Atbildīgā iestāde** | **EK lēmuma 1. pielikuma pasākuma numurs** | **EK lēmuma 1. pielikuma pasākuma nosaukums** | **Objektu skaits** | **Plānotais finansējums, *euro*** |
| **ZMNĪ** | 1. 2. punkts | Valsts un koplietošanas drenāžas sistēmu un infrastruktūras atjaunošana | 53 | 8 990 519,00 |
| 1. 1. punkts | Aizsargdambju nostiprināšana | 13 | 4 740 000,00 |
| **Kopā** | | **66** | **13 730 519,00** |

1. 2019. gada 6. jūnija trīspusēju līgumu Nr. 2019/66 “Par valsts autoceļu ūdens atvades sistēmu atjaunošanu, bojājumu novēršanu un nostiprināšanu” starp ZM, SM un Lauku atbalsta dienestu par kopējo līguma summu 4 000 000 *euro* (turpmāk – SM līgums), tajā nosakot šādu plānoto (indikatīvo) ESSF finansiālā pabalsta izlietošanas sadalījumu:

|  |  |  |  |  |
| --- | --- | --- | --- | --- |
| **Atbildīgā iestāde** | **EK lēmuma 1. pielikuma pasākuma numurs** | **EK lēmuma 1. pielikuma pasākums nosaukums** | **Objektu skaits** | **Plānotais finansējums, *euro*** |
| **SM** | 1. 1. punkts | Valsts un koplietošanas ceļu, ielu, tiltu un dzelzceļu atjaunošana | **101** | **4 000 000,00** |

* 1. **Īstenoto darbību apraksts**

*EK lēmuma 1. pielikuma (1) daļa “Enerģētikas, ūdensapgādes un notekūdeņu, telesakaru, transporta, veselības aprūpes un izglītības nozares infrastruktūras un iekārtu atjaunošana darba kārtībā”*

Lielākā daļa no kopējā finansējuma 14 593 822,73 *euro* izlietota EK lēmuma 1. pielikuma (1) daļā minēto būtiskāko avārijas un atjaunošanas pasākumu finansēšanai. No tā 12 080 154,33 *euro* ir ESSF finansiālā pabalsta līdzekļi un 2 513 668,40 *euro* – ieguldītie Latvijas valsts budžeta līdzekļi EK lēmuma 1. pielikuma (1) daļā minēto infrastruktūras un iekārtu atjaunošanai darba kārtībā.

1. *EK Lēmuma 1. pielikuma (1) daļas 1. punkts “Valsts un koplietošanas ceļu, ielu, tiltu un dzelzceļu atjaunošana”*

|  |  |
| --- | --- |
| **ESSF finansiālā pabalsta indikatīvā summa** | **Faktiski izlietotie līdzekļi** |
| **4 000 000,00** | **5 841 578,37** |

EK Lēmuma 1. pielikuma (1) daļas 1. punkta “Valsts un koplietošanas ceļu, ielu, tiltu un dzelzceļu atjaunošana” pasākumu īstenošanai ESSF finansiālā pabalsta indikatīvā summa ir 4 000 000 *euro.*

Faktiski izlietotos līdzekļus 5 841 578,37 *euro* veido:

* no ESSF finansiālā pabalsta faktiski izlietotais finansējums valsts autoceļu ūdens atvades sistēmu atjaunošanai, bojājumu novēršanai un nostiprināšanai atbilstoši SM līgumam 3 906 329,35 *euro*,
* Latvijas valsts faktiski izlietotais finansējums valsts autoceļu atjaunošanai atbilstoši Ministru kabineta 2017. gada 11. oktobra rīkojuma Nr. 569 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”[[4]](#footnote-5) 1. punktam – 1 345 243 *euro*,
* Latvijas valsts faktiski izlietotais finansējums valsts autoceļu atjaunošanai no valsts budžeta programmas 23.00.00. "Valsts autoceļu fonds" apakšprogrammas 23.06.00 "Valsts autoceļu pārvaldīšana, uzturēšana un atjaunošana" – 3,02 *euro*,
* Latvijas valsts faktiski izlietotais finansējums dzelzceļa infrastruktūras atjaunošanai atbilstoši Ministru kabineta 2017. gada 11. oktobra rīkojuma Nr. 569 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”[[5]](#footnote-6) 2. punktam – 590 003 *euro*.

**ESSF finansiālā pabalsta izlietojums saskaņā ar SM līgumu**

SM līgums paredzēja ESSF finansiālo pabalstu 4 000 000 *euro* apmērā izlietot valsts autoceļu ūdens atvades sistēmu atjaunošanai, bojājumu novēršanai un nostiprināšanas pasākumiem, kopumā paredzot darbus veikt 101 objektā ar kopējo garumu 642,610 km. SM līguma kopējā summa noteikta 4 000 000 *euro* apmērā. Tomēr kopumā darbs tika īstenots 99 objektos ar kopējo garumu 634,860 km. Šo 99 objektu atjaunošanai tika iztērēts ESSF finansiālais pabalsts 3 906 329,35 *euro* apmērā*.* Objektos veikti tādi darbi kā bojāto caurteku aizstāšana un atjaunošana, caurteku nomaiņa ar asfaltbetona seguma atjaunošanu, ceļa ūdensnoteku bagarēšana, caurteku tīrīšana, grāvju tīrīšana, nogāžu nostiprināšana, izskalojumu aizpildīšana, nomaļu iesēdumu aizpildīšana, attīrīšana no pāraugušas veģetācijas. No īstenošanai piešķirtās indikatīvās summas 4 000 000 *euro* SM neizlietoja 93 670,65 *euro* šādu iemeslu dēļ:

* darbi objektā “V864 Biksēre–Aizkuja–Dzelzava” no 3,5 līdz 3,65 km par kopējo finansējuma summu 2 560,05 *euro* netika īstenoti no ESSF finansiālā pabalsta, jo šajā objektā nelabvēlīgu laikapstākļu dēļ 2018. gada rudenī bija nekavējoties jāveic paredzētie darbi, lai novērstu autoceļa applūšanu. Neizlietoto ESSF finansiālo pabalstu 2560,05 *euro* apmērā SM ir ieskaitījusi atpakaļ ZM budžetā. Tādēļ objekts nav īstenots no ESSF finansiālā pabalsta līdzekļiem, bet ir pilnībā īstenots no Latvijas valsts budžeta līdzekļiem;
* objekts “P33 Ērgļi–Jaunpiebalga–Saliņkrogs” no 3,3 līdz 15 km par kopējo finansējuma summu 47 585,87 *euro* ir daļēji finansēts no ESSF finansiālā pabalsta līdzekļiem, autoceļu atjaunojot 7–15 km garā posmā par kopējo finansējumu 31 786,80 *euro*. Neizlietoto ESSF finansiālā pabalsta daļu 15 799,07 *euro* apmērā SM ir ieskaitījusi atpakaļ ZM budžetā. Valsts autoceļu pārvaldītājs VAS “Latvijas valsts ceļi” 2020. gadā par valsts budžeta līdzekļiem veica valsts reģionālā autoceļa P33 Ērgļi–Jaunpiebalga–Saliņkrogs seguma atjaunošanu posmā no 1,10 līdz 7,00 km, tāpēc objekta daļā nebija ekonomiski pamatoti veikt plānoto darbu apjomu, jo darbi paredzēti saistībā ar būvniecību un finansējami no valsts autoceļu būvniecībai paredzētā finansējuma. Tādējādi objekts uzskatāms par pilnībā īstenotu, daļēji to finansējot no ESSF finansiālā pabalsta līdzekļiem un daļēji no Latvijas valsts budžeta līdzekļiem;
* darbi objektā “V12 Jāņupe–Mežsētas–Zīles” no 1 līdz 4,9 km par kopējo finansējuma summu 75 311,53 *euro* tika daļēji uzsākti. Tomēr, tā kā visā objektā darbus plāno veikt vietējā pašvaldība, tad SM darbu pārtrauca, tāpēc ka nav ekonomiski pamatoti izpildīt plānoto darbu apjomu, jo darbus paredzēts finansēt no cita finansēšanas avota. Objektā izlietotos līdzekļus 3 120,23 *euro* apmērā Lauku atbalsta dienests atzina par neattiecināmiem. SM visu objekta īstenošanai paredzētos ESSF finansiālo pabalstu 75 311,53 *euro* ieskaitīja atpakaļ ZM budžetā. Tādējādi uzskatāms, ka šis objekts par nav īstenots no ESSF finansiālā pabalsta līdzekļiem.

**Latvijas valsts finansējuma izlietojums**

Latvijas valsts ir ieguldījusi savu finansējumu valsts galveno, reģionālo un vietējo autoceļu infrastruktūras atjaunošanā un dzelzceļa infrastruktūras atjaunošanā.

* 2017. gada 23. un 24. augusta spēcīgo lietusgāžu un to izraisīto plūdu dēļ tika bojāta valsts galveno, reģionālo un vietējo autoceļu infrastruktūra, rodoties ceļu iebrukumiem un pārrāvumiem, kā arī caurteku nostiprinājumu izskalojumiem. Tādēļ jau pirms ESSF finansiālā pabalsta saņemšanas Latvijas Ministru kabinets SM piešķīra valsts finansējumu[[6]](#footnote-7) 1 345 243 *euro* apmērā, kuru VAS “Latvijas autoceļu uzturētājs” izlietoja tādiem EK Lēmuma 1. pielikuma (1) daļas 1. punktā minētajiem pasākumiem kā valsts autoceļu atjaunošana. Tika veikti tādi darbi kā ceļa infrastruktūras izskalojumu aizbēršana, caurteku nomaiņa un remonts, ceļa seguma dilumkārtas atjaunošanas un citi. Darbi kopumā paveikti uz 179 valsts autoceļu posmiem. Valsts autoceļu infrastruktūras atjaunošanai piešķirtais valsts finansējums 1 345 243 *euro* tika izlietots pilnībā un papildus izlietoti līdzekļi no valsts budžeta programmas 23.00.00. "Valsts autoceļu fonds" apakšprogrammas 23.06.00 "Valsts autoceļu pārvaldīšana, uzturēšana un atjaunošana" 3,02 *euro* apmērā.
* 2017. gada 23. un 24. augusta spēcīgo lietusgāžu un to izraisīto plūdu dēļ iecirkņa “Valsts robeža–Kārsava–Rēzekne” dzelzceļa posmos Kārsava–Pureņi, Mežvidi–Ilzēni, Ilzēni–Burzava un iecirkņa “Rēzekne–Daugavpils” dzelzceļa posmā Malta–Krāce izveidojās ārkārtas situācija. Plūdu seku dēļ vairākās vietās radās dzelzceļa infrastruktūras bojājumi, tostarp tika izskalota zemes klātne un noslīdēja uzbērums, līdz ar to veidojoties arī sliežu ceļa nosēdumiem, kas radīja nopietnu apdraudējumu vilcienu kustībai. Minētajos iecirkņos tika slēgta vilcienu kustība un nekavējoties uzsākti atjaunošanas darbi. Tādēļ jau pirms ESSF finansiālā pabalsta saņemšanas Latvijas Ministru kabinets SM piešķīra valsts finansējumu[[7]](#footnote-8) 590 003 *euro* apmērā, kuru VAS “Latvijas Dzelzceļš” izlietoja tādiem EK Lēmuma 1. pielikuma (1) daļas 1. punktā minētajiem pasākumiem kā dzelzceļa infrastruktūras atjaunošana. Darbi kopumā paveikti astoņos dzelzceļa infrastruktūras objektos. Dzelzceļa infrastruktūras atjaunošanai piešķirtais valsts finansējums 590 003 *euro* tika izlietots pilnībā.

Kopumā EK Lēmuma 1. pielikuma (1) daļas 1. punkta “Valsts un koplietošanas ceļu, ielu, tiltu un dzelzceļu atjaunošana” pasākumu īstenošanai Latvija ir izlietojusi 5 841  578,37 *euro*:

|  |  |  |  |
| --- | --- | --- | --- |
| **SM izlietotais ESSF finansiālais pabalsts valsts autoceļu atjaunošanai, *euro*** | **SM izlietotais valsts finansējums valsts autoceļu atjaunošanai, *euro*** | **SM izlietotais valsts finansējums dzelzceļa infrastruktūras atjaunošanai, *euro*** | **SM kopējais izlietotais finansējums, *euro*** |
| (1) | (2) | (3) | (1+2+3) |
| 3 906 329,35 | 1 345 246,02 | 590 003,00 | **5 841 578,37** |

1. *EK Lēmuma 1. pielikuma (1) daļas 2. punkts “Valsts un koplietošanas drenāžas sistēmu un infrastruktūras atjaunošana”*

|  |  |
| --- | --- |
| **ESSF finansiālā pabalsta indikatīvā summa** | **Izlietotie līdzekļi** |
| **8 989 519,00** | **8 752 247,38** |

EK Lēmuma 1. pielikuma (1) daļas 2. punkta “Valsts koplietošanas drenāžas sistēmu un infrastruktūras atjaunošana” pasākumu īstenošanai ESSF finansiālā pabalsta indikatīvā summa ir 8 989 519,00 *euro.*

Izlietotos līdzekļus 8 752 247,38 *euro* veido:

* no ESSF finansiālā pabalsta faktiski izlietotais finansējums valsts un koplietošanas drenāžas sistēmu un infrastruktūras atjaunošanai atbilstoši ZMNĪ līgumam – 8 173 824,98 *euro*;
* Latvijas valsts faktiski izlietotais finansējums valsts nozīmes ūdensnoteku atjaunošanai atbilstoši Ministru kabineta 2017. gada 17. oktobra rīkojumam Nr. 577 “Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"[[8]](#footnote-9) – 578 422,40 *euro*.

**ESSF finansiālā pabalsta izlietojums saskaņā ar ZMNĪ līgumu**

ZMNĪ līgums paredzēja ESSF finansiālo pabalstu 8 990 519,00 *euro* izlietot valsts nozīmes ūdensnoteku atjaunošanas pasākumiem 53 objektos ar kopējo garumu 271,23 km. Tomēr kopumā tika atjaunoti 52 objekti ar kopējo garumu 266,29 km, saistībā ar ZMNĪ līgumu iztērējot ESSF finansiālo pabalstu 8 173 824,98 *euro* apmērā. Objektos veikti tādi darbi kā apauguma novākšana, gultnes parametru atjaunošana – grunts pieskalojuma iztīrīšana, izraktās grunts izlīdzināšana, caurteku atjaunošana, vārstu uzstādīšana caurtekām, caurteku tīrīšana, caurteku izskaloto vidusposmu nomaiņa, drenu izteku atjaunošana, ierīkotas virszemes noteces novadīšanas teknes, nostiprinājumu atjaunošana transportbūvju ieplūdēs un izplūdēs, kā arī kultūrtehniskie darbi atbērtnē. No ZMNĪ līgumā paredzētās summas valsts nozīmes ūdensnoteku atjaunošanai 8 990 519,00 *euro* ZMNĪ neizlietoja 816 694,02 *euro* vairāku iemeslu dēļ:

* darbi objektā “Valsts nozīmes ūdensnotekas Garbaru upe, ŪSIK kods 684236:01, pik.19/95-42/00 un 47/10-72/05 atjaunošana Ludzā, Cirmas un Isnaudas pagastā, Ludzas novadā” ar kopējo garumu 4,7 km un par kopējo plānoto finansējuma summu 155 000,00 *euro* netika īstenoti, jo saistībā ar sarežģījumiem būvprojekta izstrādes laikā un izsniegtajiem tehniskajiem noteikumiem līdz 2020. gada 19. jūnijam objektu nebija iespējams atjaunot. Tādēļ ZMNĪ šo objektu atsauca un neizlietoto ESSF finansiālo pabalstu 155 000,00 *euro* ieskaitīja atpakaļ ZM budžetā. ZMNĪ plāno nākotnē šo objektu atjaunot no citiem finanšu avotiem. Tādējādi uzskatāms, ka šis objekts nav īstenots no ESSF finansiālā pabalsta līdzekļiem;
* objekta “Valsts nozīmes ūdensnotekas Šņitkas strauts, ŪSIK kods 68472:01, pik.09/70-39/40 atjaunošana Kārsavā un Malnavas pagastā, Kārsavas novadā” ar kopējo garumu 2,97 km un par kopējo plānoto finansējuma summu 300 000,00 *euro* atjaunošanas darbos iztērētos 28 637,26 *euro* LAD atzina par neattiecināmām izmaksām. LAD konstatēja, ka objekta izmaksas daļēji pārklājas ar Latvijas lauku attīstības programmas 2007.–2013. gada plānošanas periodā īstenotā projekta Nr. 14-01-L12500-000024“Valsts nozīmes ūdensnotekas Šņitkas strauts, ŪSIK 68472, pik. 00/00-12/83; 35/19-136/80 Kārsavas novada Malnavas un Mežvidu pagastā” attiecināmajām izmaksām, jo tajā vienlaikus veikti arī caurtekas uzlabošanas darbi (pagarināšana). Tādējādi neattiecināmās izmaksas veido izmaksas, kas saistītas ar būvi Nr. 1 (caurtekas pagarināšana) un meliorācijas sistēmas pārtīrīšanas darbiem objektā piketos 09/67-12/83 un 35/19-40/86. ZMNĪ neattiecināmo ESSF finansiālā pabalsta summu 28 637,26 *euro* ieskaitīja atpakaļ ZM budžetā. Tomēr šis objekts uzskatāms par pilnībā īstenotu, jo neattiecināmās izmaksas ZMNĪ sedza no saviem līdzekļiem;
* vairāku objektu plānotās izmaksas būvprojektu izstrādes un iepirkumu procedūru rezultātā mainījās – dažiem palielinājās, citiem samazinājās. Tāpēc neizlietotā ESSF finansiālā pabalsta summa saistībā ar ZMNĪ līguma izpildi veidoja 633 056,76 *euro*, un ZMNĪ to ieskaitīja atpakaļ ZM budžetā. Objekti uzskatāmi par pilnībā īstenotiem.

**Latvijas valsts finansējuma izlietojums**

2017. gada 23. un 24. augusta spēcīgo lietusgāžu un to izraisīto plūdu postījumi valsts nozīmes ūdensnotekās bija jānovērš nekavējoties, tādēļ jau pirms ESSF finansiālā pabalsta saņemšanas Latvijas Ministru kabinets ZM piešķīra valsts finansējumu[[9]](#footnote-10) 578 422,40 *euro* apmērā. ZMNĪ to izlietoja tādiem EK Lēmuma 1. pielikuma (1) daļas 2. punktā minētajiem pasākumiem kā valsts un koplietošanas drenāžas sistēmu infrastruktūras atjaunošana. Kopumā ZMNĪ 33 objektos veica tādus darbus kā bojāto caurteku aizstāšana un atjaunošana, caurteku nomaiņa, caurteku tīrīšana, grunts pieskalojuma iztīrīšana, nogāžu nostiprināšana un ūdensnoteku posmu attīrīšana no pielūžņojuma. Ņemot vērā steidzamību avāriju novēršanā, īstenotie darbi bija lokālu posmu un atsevišķu objektu atjaunošana un remonts. Remontiem un bojājumu novēršanai valsts nozīmes ūdensnotekās piešķirtais valsts finansējums 578 422,40 *euro* tika izlietots pilnībā.

Kopumā EK Lēmuma 1. pielikuma (1) daļas 2. punkta “Valsts un koplietošanas drenāžas sistēmu un infrastruktūras atjaunošana” pasākumu īstenošanai Latvija ir izlietojusi  8 752 247,38 *euro*:

|  |  |  |
| --- | --- | --- |
| **ZMNĪ izlietotais ESSF finansiālais pabalsts valsts nozīmes ūdensnoteku atjaunošanai, *euro*** | **ZMNĪ izlietotais valsts finansējums valsts nozīmes ūdensnoteku atjaunošanai, *euro*** | **ZMNĪ kopējais izlietotais finansējums, *euro*** |
| (1) | (2) | (1+2) |
| 8 173 824,98 | 578 422,40 | 8 752 247,38 |

1. *EK Lēmuma 1. pielikuma (1) daļas 3. punkts “Koplietošanas infrastruktūras (skolas, kultūras centri, muzeji, palīgēkas, administratīvās ēkas) atjaunošana”*

|  |  |
| --- | --- |
| **ESSF finansiālā pabalsta indikatīvā summa** | **Izlietotie līdzekļi** |
| **90 000,00** | **0,00** |

EK Lēmuma 1. pielikuma (1) daļas 3. punkta “Koplietošanas infrastruktūras (skolas, kultūras centri, muzeji, palīgēkas, administratīvās ēkas) atjaunošana” pasākumu īstenošanai nav izlietota ESSF piešķirtā indikatīvā summa 90 000 *euro*.

*EK Lēmuma 1. pielikuma (2) daļa “Preventīvas infrastruktūras nostiprināšana un pasākumi kultūras mantojuma aizsardzībai”*

EK lēmuma 1. pielikuma (2) daļā norādīto būtiskāko avārijas un atjaunošanas pasākumu finansēšanai izlietoti 4 697 438,44 *euro*. No tiem 4 587 520,84 *euro* ir ESSF finansiālā pabalsta līdzekļi un 109 917,60 *euro* – Latvijas valsts finansējums EK lēmuma 1. pielikuma (2) daļā minēto infrastruktūras un iekārtu atjaunošanai darba kārtībā.

1. *EK Lēmuma 1. pielikuma (2) daļas 1. punkts “Aizsargdambju nostiprināšana”*

|  |  |
| --- | --- |
| **ESSF finansiālā pabalsta indikatīvā summa** | **Faktiski izlietotie līdzekļi** |
| **4 651 000,00** | 4 697 438,44 |

EK Lēmuma I pielikuma (2) daļas 1. punkta “Aizsargdambju nostiprināšana” pasākumu īstenošanai ESSF finansiālā pabalsta indikatīvā summa ir 4 651 000,00 *euro*.

Faktiski izlietotos līdzekļu 4 697 438,44 *euro* apmērā veido:

* no ESSF finansiālā pabalsta faktiski izlietotais finansējums aizsargdambju nostiprināšanai atbilstoši ZMNĪ līgumam – 4 587 520,84 *euro*;
* Latvijas valsts faktiski izlietotais finansējums aizsargdambju nostiprināšanai atbilstoši Ministru kabineta 2017. gada 17. oktobra rīkojumam Nr. 577 “Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"[[10]](#footnote-11) – 109 917,60 *euro.*

**ESSF finansiālā pabalsta izlietojums saskaņā ar ZMNĪ līgumu**

ZMNĪ līgums paredzēja aizsargdambju nostiprināšanas pasākumus 13 objektos ar plānoto kopējo garumu 43,90 km, un to īstenošanai saskaņā ar ZMNĪ līgumu bija plānoti finanšu līdzekļi 4 740 000 *euro*. Darbi visos 13 objektos ir pabeigti, nostiprinot aizsargdambjus 43,9 km garumā. Objektos veikti tādi darbi kā apauguma novākšana, aizsargdambja parametru atjaunošana – uzbēršana ar pievestu grunti, nogāžu stiprināšana, dambja ķermeņa stiprināšana, sanešu aizturēšanas ietaises atjaunošana un slūžu pievadkanāla gultnes tīrīšana no sanesēm un piesērējuma. Atjaunota dambja virskārta un atjaunota ceļa sega. Kopumā šo objektu remontdarbos izlietots ESSF finansiālais pabalsts 4 587 520,84 *euro* apmērā. ZMNĪ neizlietoja 152 479,16 *euro* tādēļ, ka būvprojektu izstrādes un iepirkumu procedūru rezultātā vairāku objektu plānotās izmaksas mainījās – dažos objektos palielinājās, bet dažos samazinājās. Tāpēc ZMNĪ neizlietoto ESSF finansiālā pabalsta summu 152 479,16 *euro* ieskaitīja atpakaļ ZM budžetā. Objekti uzskatāmi par pilnībā īstenotiem.

**Latvijas valsts finansējuma izlietojums**

2017. gada 23. un 24. augusta spēcīgo lietusgāžu un to izraisīto plūdu postījumi aizsargdambjos bija jānovērš nekavējoties. Tādēļ vēl pirms ESSF finansiālā pabalsta saņemšanas Latvijas Ministru kabinets ZM piešķīra valsts finansējumu[[11]](#footnote-12) 109 917,60 *euro* apmērā. To ZMNĪ izlietoja tādiem EK Lēmuma 1. pielikuma (2) daļas 1. punktā minētajiem pasākumiem kā aizsargdambju nostiprināšana. Kopumā ZMNĪ divos objektos veica tādus darbus kā lokāla aizsargdambja izskalojumu piepildīšana un nogāžu nostiprināšana. Piešķirtais valsts finansējums 109 917,60 *euro* aizsargdambju nostiprināšanai ir izlietots pilnībā.

Kopumā EK Lēmuma 1. pielikuma (2) daļas 1. punkta “Aizsargdambju nostiprināšana” pasākumu īstenošanai Latvija ir izlietojusi 4 697 438,44 *euro*:

|  |  |  |
| --- | --- | --- |
| **ZMNĪ izlietotais ESSF finansiālais pabalsts aizsargdambju nostiprināšanai, *euro*** | **ZMNĪ izlietotais valsts finansējums aizsargdambju nostiprināšanai, *euro*** | **ZMNĪ kopējais izlietotais finansējums, *euro*** |
| (1) | (2) | (1+2) |
| 4 587 520,84 | 109 917,60 | 4 697 438,44 |

**Kopsavilkums par valsts finansējuma un ESSF finansiālā pabalsta izlietojumu**

***Apkopojot visus izlietotos finanšu līdzekļus kopumā avārijas un atjaunošanas darbu finansēšanai pēc 2017. gada plūdiem, Latvijā pavisam kopā ir izlietoti finanšu līdzekļi 19 291 264,19 euro apmērā (gan ESSF finansiālais pabalsts, gan Latvijas Ministru kabineta piešķirtais valsts finansējums).***

***No piešķirtā ESSF finansiālā pabalsta – 17 730 519,00 euro – atbildīgās iestādes ZMNĪ un SM izlietoja 16 667 675,17 euro:***

|  |  |  |  |  |  |
| --- | --- | --- | --- | --- | --- |
| **Struktūra, kas atbildīga par ESSF finansiālā pabalsta izlietojumu** | **ESSF finansiālais pabalsts** | **Faktiskās un LAD atzītās izmaksas, tai skaitā PVN** | **LAD atzītas kā neattiecināmās izmaksas** | **Neizlietotais ESSF finansiālais pabalsts** | **ESSF finansiālā pabalsta atlikums** |
| (1) | (2) | (3) | (4) | (5) | (2-3) |
| **VSIA “Zemkopības ministrijas nekustamie īpašumi”** | 13 730 519,00 | 12 761 345,82 | 28 637,26 | 940 535,92 | 969 173,18 |
| **Satiksmes ministrija** | 4 000 000,00 | 3 906 329,35 | 3 120,23 | 90 550,42 | 93 670,65 |
| **KOPĀ:** | **17 730 519,00** | **16 667 675,17** | **31 757,49** | **1 031 086,34** | **1 062 843,83** |

***Latvija, lai likvidētu 2017. gada plūdu radītās sekas, ir īstenojusi avārijas un atjaunošanas darbus, kopumā ieguldot Latvijas Ministru kabineta piešķirto valsts finansējumu 2 623 589,02 euro:***

|  |  |  |
| --- | --- | --- |
| **Struktūra, kas atbildīga par valsts finansējuma izlietojumu** | **Piešķirtais valsts finansējums** | **Faktiski izlietotais valsts finansējums** |
| (1) | (2) | (3) |
| **VSIA “Zemkopības ministrijas nekustamie īpašumi”** | 688 340,00 | 688 340,00 |
| **Satiksmes ministrija** | 1 935 246,00 | 1 935 249,02 |
| **KOPĀ:** | **2 623 586,00** | **2 623 589,02[[12]](#footnote-13)** |

***Saskaņā ar Padomes Regulas 4. panta 3. punktu izdevumu attiecināmības laikposms sākas no dienas, kad pirmo reizi radušies zaudējumi, un saskaņā ar EK lēmuma 3. pantu datums, no kura izdevumi kļūst par attiecināmiem izdevumiem, ir 2017. gada 24. augusts. Latvija, lai likvidētu 2017. gada plūdu radītās sekas, ir īstenojusi avārijas un atjaunošanas darbus, kopumā ieguldot 2 623 589,02 euro no Latvijas Ministru kabineta piešķirtā valsts finansējuma. Tādēļ*** ***ar ESSF finansiālā pabalsta atlikumu 1 062 843,83 euro apmērā plānots daļēji kompensēt tās izmaksas, ko Latvijas valsts ieguldījusi pēc 2017. gada 24. augusta, lai likvidētu 2017. gada plūdu sekas, ESSF finansiālā pabalsta atlikumu 1 062 843,83 euro atmaksājot Latvijas valsts budžetā.***

* 1. **Atsevišķu darbību atlases procesa apraksts**

Lai novērtētu 2017. gada plūdu radītos postījumus, atbildīgās iestāžu amatpersonas apsekoja 2017. gada lietavu plūdu skartās teritorijas un noformēja defektu aktus. Tika izvēlēti prioritāri remontējamie objekti, kuru atjaunošanai tika izlietots Latvijas valsts un ESSF pabalsta finansējums. ZM, pamatojoties uz SM un ZMNĪ sniegto informāciju, sagatavoja to iespējamo objektu sarakstu, kuru bojājumu novēršanai, atjaunošanai un nostiprināšanai bija plānots izlietot ESSF finansiālo pabalstu. SM un ZMNĪ objektu sarakstus sagatavoja, novērtējot bojājumus pēc to novēršanas steidzamības.

* 1. **Finanšu plūsmas apraksts**

Pēc EK lēmuma pieņemšanas ESSF finansiālais pabalsts 2018. gada 31. decembrī tika ieskaitīts ZM ārpusbudžeta kontā (deponēto līdzekļu kontā) un pēc tam saskaņā ar valsts budžeta jomu regulējošajiem normatīvajiem aktiem iekļauts ZM budžetā. Lai izlietotu ESSF finansiālo pabalstu, kā jau šajā ziņojumā norādīts, ZM noslēdza divus trīspusējus sadarbības līgumus – ZMNĪ līgumu un SM līgumu, kuros noteikta finanšu norēķinu kārtība un finansējuma izlietojuma uzraudzības un kontroles kārtība. Galvenie minētajos līgumos ietvertie nosacījumi bija šādi:

* par attiecināmām ir uzskatāmas tikai tās izmaksas, kas radušās laikposmā no 2017. gada 24. augusta līdz 2020. gada 19. jūnijam, lai veiktu objektu atjaunošanu un to bojājumu novēršanu tādā stāvoklī, kādā tie bija pirms 2017. gada ilgstošajām lietavām un to izraisītajiem plūdiem;
* netiek apmaksāti izdevumi par tādu objektu atjaunošanu, kas ir bijuši apdrošināti;
* pievienotās vērtības nodoklis ir uzskatāms par attaisnojamām izmaksām saskaņā ar Padomes Regulas 3. panta 4. punktu, un šādā gadījumā izpildītāji (ZMNĪ un SM) nav tiesīgi atgūt samaksāto pievienotās vērtības nodokli saskaņā ar Pievienotās vērtības nodokļa likumu.
* darbu izpildes gala termiņš – 2020. gada 19. jūnijs;
* izpildītāji (ZMNĪ un SM) nav tiesīgi pretendēt uz to līguma summas daļu, kura nav izlietota līdz līguma izpildes gala termiņa beigām;
* lai kontrolētu finansējuma apguvi, izpildītāji ik ceturksni iesniedz ZM progresa pārskatus par līgumu izpildes gaitu.

Galvenā finanšu plūsma bija šāda:

1. ZMNĪ līguma kopējā summa 13 730 519 *euro* divos maksājumos pārskaitīta ZMNĪ: 2019. gada 7. februārī – 6 865 259,50 *euro* un 2019. gada 4. jūlijā – 6 865 259,50 *euro*;
2. SM līguma kopējā summa 4 000 000 *euro* pārskaitīta SM 2019. gada 6. jūnijā vienā maksājumā.

Izpildītāji (ZMNĪ un SM) gan neattiecināmo izmaksu summas, gan neizlietotos ESSF finansiālā pabalsta līdzekļus ieskaitīja attiecīgajā kontā ZM budžetā līgumos un ZM vēstulēs noteiktajos termiņos – piecu darbdienu laikā pēc vēstules saņemšanas par naudas līdzekļu atdošanu.

* 1. **ES politikas ievērošana, īpaši attiecībā uz publisko iepirkumu un vides aizsardzību**

ESSF finansiālā pabalsta izlietošanā pilnībā ievēroti Padomes Regulas un EK lēmuma nosacījumi. ESSF finansiālais pabalsts izlietots atbilstoši Eiropas Savienības politikai, īpaši, ievērojot Eiropas Savienības un Latvijas Republikas normatīvos aktus publisko iepirkumu un vides aizsardzības jomā.

Objektu atjaunošanā piemēroti Latvijas būvnormatīvos noteiktie standarti, kas Latvijā izstrādāti atbilstoši Eiropas Savienības nosacījumiem, un izmantoti sertificēti būvmateriāli, kas atbilst Eiropas Savienības prasībām.

* 1. **ESSF finansiālā pabalsta saņemšanas datums**

Latvija piešķirto ESSF finansiālo pabalstu 17 730 519 *euro* saņēma 2018. gada 31. decembrī.

* 1. **Iegūto procentu summa (ja piemērojams)**

*Nav attiecināms.*

* 1. **Īstenošanas perioda ilgums**

Padomes Regulas 8. panta 1. punktā noteikts, ka ESSF finansiālais pabalsts jāizlieto 18 mēnešu laikā no datuma, kad Komisija piešķīrusi visu palīdzības summu. ESSF finansiālā pabalsta izlietojums ilga no EK lēmuma pieņemšanas brīža 2018. gada 19. decembra līdz 2020. gada 19. jūnijam, nepārsniedzot Padomes Regulas 8. panta 1. punktā noteikto 18 mēnešu periodu.

* 1. **Valūtas kursa izmantošana (ja piemērojams)**

*Nav attiecināms.*

* 1. **Jaunākais nodarītā kaitējuma novērtējums (ja vajadzīgs, postījuma novērtējums pēc zaudējumiem) informācija ir kļuvusi zināma)**

*Nav attiecināms.*

1. **Finanšu kontrole – Revīzijas un kontroles sistēma**

Izlietojot ESSF finansiālo pabalstu, ir nodrošināta pilnīga gan finanšu uzraudzības, gan arī sniegtā pakalpojuma izpildes kontrole visos līmeņos starp attiecīgajām institūcijām. Tādējādi ESSF finansiālā pabalsta izlietojums pilnībā atbilst ESSF mērķim, Padomes Regulas nosacījumiem un EK lēmumam.

* Atbilstoši EK lēmuma II pielikuma 3. punktam ZM Iekšējā audita nodaļa ir neatkarīga revīzijas struktūra, kas ir atbildīga par Padomes Regulas 8. panta 3. punktā paredzētā atzinuma sagatavošanu.
* Atbilstoši Padomes Regulas 5. panta 6. punktam saņēmējvalsts izraugās struktūras, kas būs atbildīgas par ESSF atbalstīto pasākumu pārvaldību un kontroli. Turklāt saņēmējvalstis var izraudzīties struktūras, kuras jau ir izraudzītas saskaņā ar Eiropas Parlamenta un Padomes Regulu (ES) Nr.1303/2013[[13]](#footnote-14). Tādējādi ESSF finansiālā pabalsta izmantošanas uzraudzības un kontroles funkciju ZM deleģēja Lauku atbalsta dienestam, kura funkcijās jau ietilpst Eiropas Savienības atbalsta administrēšana, kā arī piešķirtā atbalsta izlietošanas kontrole.
* Lauku atbalsta dienests izveidoja vadības un kontroles sistēmu ESSF finansiālā pabalsta izlietojuma uzraudzības un kontroles funkcijas nodrošināšanai. Lauku atbalsta dienests ESSF finansiālā pabalsta īstenošanas uzraudzību un kontroli veica saskaņā ar izstrādātu kārtību, kas tika saskaņota ar ZM. Pildot kontroles un uzraudzības funkciju, ir izvērtēta ESSF finansiālā pabalsta izlietojuma atbilstība ESSF finansiālā pabalsta īstenošanas nosacījumiem, kas ietverti Padomes Regulā, EK lēmumā, ZMNĪ līgumā un SM līgumā. Kontroles un uzraudzības procesa laikā veiktas gan administratīvās pārbaudes (iepirkuma un maksājuma dokumentu pārbaudes), gan pārbaudes objektos uz vietas. Kontroļu funkciju izpildei izmantoti izveidotie IT rīki.
* ZMNĪ, kas saskaņā ar Meliorācijas likumu[[14]](#footnote-15) ekspluatē un uztur valsts un valsts nozīmes meliorācijas sistēmas, īstenoja pasākumu kopumu, izlietojot ESSF finansiālo pabalstu ZM īpašumā esošo meliorācijas sistēmu un hidrotehnisko būvju atjaunošanai un bojājumu novēršanai līdz tādam stāvoklim, kādā tās bija pirms 2017. gada ilgstošo lietavu izraisītajiem plūdiem Latvijā, nodrošinot rezultātu sasniegšanu un piešķirto līdzekļu likumīgu, lietderīgu un efektīvu izlietošanu. ZMNĪ vadīja objektu atjaunošanu, sadarbojās ar valsts institūcijām, pašvaldībām un vietējiem iedzīvotājiem, lai saņemtu nepieciešanos saskaņojumus, rīkoja iepirkumu procedūras, slēdza līgumus ar trešajām personām, kas atbildīgas par darbu veikšanu, uzraudzīja to izpildi, nodrošināja finansējuma uzskaiti un maksājumu veikšanu, sagatavoja un sniedza pārskatus, kā arī īstenoja citas objektu atjaunošanai nepieciešamās darbības. Tā arī uzglabā visus izlietoto līdzekļu pamatojošos dokumentus – rēķinus, nodošanas un pieņemšanas aktus un citus dokumentus, uz kuru pamata saskaņā ar tiesību aktiem nodokļu un grāmatvedības jomā ir iespējams pārskaitīt maksājumus atbilstoši noslēgtajiem līgumiem.
* SM ar likuma “Par autoceļiem”[[15]](#footnote-16) 7. panta 3.1 daļu ir deleģējusi valsts autoceļu kompleksās ikdienas uzturēšanas darbu plānošanu un veikšanu valsts akciju sabiedrībai "Latvijas autoceļu uzturētājs". Savukārt saskaņā ar likuma “Par autoceļiem” 7. panta trešo daļu SM ir deleģējusi valsts autoceļu tīkla pārvaldīšanu, valsts autoceļu tīkla finansējuma administrēšanu un ar to saistīto darbu programmu vadību un izpildes kontroli, iepirkumu organizēšanu valsts vajadzībām, valsts autoceļu būvniecības programmu vadību un būvniecības uzraudzību, ceļu satiksmes organizācijas uzraudzību, kā arī pašvaldību autoceļu uzturēšanas pārraudzību valsts akciju sabiedrībai "Latvijas Valsts ceļi". Saskaņā ar 2019. gada 27. decembra deleģēšanas līgumu valsts akciju sabiedrības "Latvijas Valsts ceļi" pārziņā ir arī valsts autoceļu tīkla pārvaldīšana, valsts autoceļu tīkla finansējuma administrēšana un ar to saistīto programmu vadību un izpildes kontroli. Valsts akciju sabiedrība "Latvijas Valsts ceļi" valsts autoceļu ikdienas uzturēšanas darbus uzrauga atbilstoši iekšējai procedūrai PR/A6-3 “Valsts autoceļu kompleksās ikdienas uzturēšanas darbu uzraudzība” un autoceļa uzturēšanas prasību izpildes pārbaudi veic, apsekojot autoceļu un vizuāli nosakot valsts autoceļa atbilstību normatīvo dokumentu prasībām. Pamatojoties pārbaužu pierakstiem (pierakstiem, fotogrāfijām, audio vai video ierakstiem), autoceļu ikdienas uzturēšanas prasību izpildes pārbaudes rezultāti divu darbdienu laikā pēc pārbaudes tiek ievadīti Pārbaužu reģistrā. Valsts akciju sabiedrība "Latvijas Valsts ceļi” izpildīto darbu pārbauda, novērtējot izpildītā darba daudzumu. Pārbaudē tiek izmērīts izpildītā darba ģeometriskais lielums (garums, laukums vai tilpums), nosakot iestrādātā materiāla daudzumu vai patērēto darba laiku stundās. Tiek pārbaudīts darba izpildes process un izpildītā darba un izmantoto materiālu kvalitātes atbilstība normatīvo dokumentu, standartu un specifikāciju prasībām. Konstatējot šo darbu faktiskās izpildes vietas, daudzuma, tehnoloģijas, kvalitātes un materiāla neatbilstību, tie netiek saskaņoti samaksai. Darbi netiek saskaņoti līdz neatbilstības novēršanai. Valsts akciju sabiedrībai "Latvijas Valsts ceļi" pirms darbu pieņemšanas ir jāpārbauda, vai atklātie trūkumi ir novērsti.

Uzraudzības process par īstenotajiem darbiem no SM puses tika nodrošināts saskaņā ar:

1. Satiksmes ministrijas 2016. gada 7. jūlija iekšējiem noteikumiem Nr. 01-02/7 "Valsts autoceļu kompleksās ikdienas uzturēšanas darbu plānošanas, veikšanas un izpildes pārraudzības kontroles kārtība", kas nosaka kārtību, kādā Satiksmes ministrija nodrošina kontroli pār uzturēšanas darbu plānošanu, veikšanu un izpildes pārraudzību.
2. Satiksmes ministrijas 2017. gada 13. marta iekšējiem noteikumiem Nr. 01-02/5 "Grozījumi Satiksmes ministrijas 2016. gada 7. jūlija iekšējos noteikumos Nr. 01-02/7  "Valsts autoceļu kompleksās ikdienas uzturēšanas darbu plānošanas, veikšanas un izpildes pārraudzības kontroles kārtība"";
3. Satiksmes ministrijas 2017. gada 19. decembra iekšējiem noteikumiem Nr. 01-02/34  "Valsts akciju sabiedrības "Latvijas Valsts ceļi" deleģēto valsts pārvaldes uzdevumu kontroles kārtība", kas nosaka kārtību, kādā Satiksmes ministrija nodrošina kontroli pār valsts akciju sabiedrībai “Latvijas Valsts ceļi” deleģēto valsts pārvaldes uzdevumu izpildi, tostarp par valsts un pašvaldības autoceļu uzturēšanas pārraudzību.

Kontrole tiek veikta:

1. izmantojot valsts akciju sabiedrības „Latvijas autoceļu uzturētājs” valsts autoceļu kompleksās ikdienas uzturēšanas darbu informācijas sistēmu;
2. pārbaudot uzturēšanas darbu veikšanas vietās un valsts akciju sabiedrības “Latvijas autoceļu uzturētājs” un valsts akciju sabiedrības “Latvijas Valsts ceļi” struktūrvienībās saskaņā ar Autosatiksmes departamenta direktora apstiprināto ceturkšņa plānu, kas pēc nepieciešamības tiek aktualizēts;
3. izvērtējot valsts akciju sabiedrības “Latvijas Valsts ceļi” ikmēneša pārskatus par veikto uzturēšanas darbu pārraudzību valsts akciju sabiedrības “Latvijas Valsts ceļi” uzturētajā valsts autoceļu kompleksās ikdienas uzturēšanas darbu uzraudzības informācijas sistēmā;
4. izvērtējot valsts akciju sabiedrības “Latvijas Valsts ceļi” iesniegtos aktus un rēķinus par veikto valsts pārvaldes uzdevumu izpildi un pārskatus par izpildāmo darbu plānotajiem rezultatīvajiem rādītājiem, tostarp aktus par izpildītajām valsts autoceļu ikdienas uzturēšanas darbu laboratoriskajām pārbaudēm.
5. **Latvijas īstenotie vai ierosinātie novēršanas pasākumi turpmāku postījumu ierobežošanai, tostarp informācija par attiecīgo Eiropas Savienības tiesību aktu par katastrofu risku novēršanu un pārvaldību īstenošanas stadiju**

Lai ierobežotu turpmākus postījumus un iespēju robežās izvairītos no līdzīgu dabas katastrofu atkārtošanās, Latvijā ir izstrādāti vairāki nacionālas nozīmes normatīvie akti.

2020. gada 26. augustā Ministru kabinetā apstiprināts “Valsts civilās aizsardzības plāns”. Valsts civilās aizsardzības plānā paredzēta katastrofas pārvaldīšanas subjektu kompetence un rīcība katastrofas pārvaldīšanas pasākumu īstenošanā – preventīvajos, gatavības, reaģēšanas un seku likvidēšanas pasākumos, kas attiecas uz valsts un reģionāla mēroga katastrofām vai katastrofas draudu gadījumā, kā arī sniedzamais atbalsts valsts aizsardzības sistēmai un noteikta civilās aizsardzības sistēmas darbība gadījumos, ja noticis militārs iebrukums vai sācies karš.

Lai palīdzētu Latvijas iedzīvotājiem un tautsaimniecībai labāk pielāgoties jau notiekošajām klimata pārmaiņām un tādējādi mazinātu klimata pārmaiņu radītos zaudējumus, Ministru kabinets 2019. gada 17. jūlijā apstiprināja “Latvijas pielāgošanās klimata pārmaiņām plānu laika posmam līdz 2030.gadam”. Plāna izstrādes pamatā ir Latvijas līdzšinējo klimata pārmaiņu analīze un klimata pārmaiņu scenāriji periodam līdz 2100. gadam, kā arī Latvijā veiktie klimata pārmaiņu ietekmes un riska izvērtējumi sešās jomās: būvniecībā un infrastruktūras plānošanā, civilajā aizsardzībā un katastrofas pārvaldīšanā, veselībā un labklājībā, bioloģiskajā daudzveidībā un ekosistēmu pakalpojumos, lauksaimniecībā un mežsaimniecībā, tūrismā un ainavu plānošanā. Plāns paredz ieviest vairāk nekā 80 pielāgošanās pasākumu, kas aptver gan cilvēku dzīvības, veselības un labklājības pasargāšanu no klimata pārmaiņu nelabvēlīgās ietekmes, gan tautsaimniecības pielāgošanās spējas veicināšanu.

1. **Saistībā ar dabas katastrofām un to novēršanas pasākumiem gūtās pieredzes apraksts**

Saskaņā ar Ministru kabineta 2020. gada 18. februāra noteikumiem Nr. 93 “Norvēģijas finanšu instrumenta 2014.–2021. gada perioda programmas “Klimata pārmaiņu mazināšana, pielāgošanās tām un vide” īstenošanas noteikumi” laikā no 2020. gada 29. septembra līdz 2023. gada 28. septembrim Vides aizsardzības un reģionālās attīstības ministrija īstenos iepriekš noteikto projektu (turpmāk – INP) “Klimata pārmaiņu politikas integrācija nozaru un reģionālajā politikā”. Viens no INP pasākumiem ir nacionālās brīdināšanas sistēmas uzlabošana saistībā ar meteoroloģiskām (tostarp hidroloģiskām) parādībām, īstenojot šādus pasākumus:

* meteoroloģiskā un hidroloģiskā brīdinājuma kritēriju pārskatīšanu. Pasākuma mērķis ir bīstamo hidroloģisko un meteoroloģisko parādību brīdinājumu kritēriju noteikšana uz ietekmi vērstu brīdinājumu sagatavošanai;
* meteoroloģisko un hidroloģisko parametru ietekmes noteikšanas sistēmas izstrādi. Pasākuma mērķis – izveidot sistēmu bīstamo hidroloģisko un meteoroloģisko parādību ietekmes novērtēšanai, kā arī rīku speciālistiem lēmumu pieņemšanai par prognozētajiem bīstamajiem apstākļiem. Atgriezeniskās saites nodrošināšanai – operatīvas brīdinājumu efektivitātes novērtēšanas sistēmas izveide;
* kopīgas brīdināšanas sistēmas atjaunošanu. Pasākuma mērķis – uz ietekmi vērsto bīstamo hidrometeoroloģisko apstākļu agrīnās brīdinājumu sistēmas funkcionēšanas nodrošināšana, atjaunojot atbilstošās prognožu sagatavošanas un brīdinājumu vizualizācijas sistēmas, kā arī atbilstoši apmācot speciālistus. Paredzēta tādu pasākumu īstenošana, lai iesaistītie dienesti un sabiedrība tiktu izglītoti un apmācīti, kā efektīvi saņemt informāciju no bīstamo hidrometeoroloģisko apstākļu agrīnās uz ietekmi vērstās sistēmas un šo informāciju izmantot.

Saistībā ar Eiropas Reģionālās attīstības fondu īstenojot darbības programmas “Izaugsme un nodarbinātība” prioritārā virziena “Vides aizsardzība un resursu izmantošanas efektivitāte” 5.1.2. specifiskā atbalsta mērķi “Samazināt plūdu riskus lauku teritorijās” līdz 2023. gadam plānota 29 būvju (polderu sūkņu staciju, aizsargdambju, potamālo upju posmu) atjaunošana Latvijas lauku teritorijā.

Jaunajam plānošanas periodam – 2021.–2027. gadam – ZM ir izveidots prioritāri atjaunojamo vai pārbūvējamo polderu sūkņu staciju, aizsargdambju un potamālo upju posmu saraksts, kurā objekti sakārtoti pēc to prioritātes, ņemot vērā jaunās Plūdu postīju un plūdu riska kartes un pētījuma “Sākotnējais plūdu riska novērtējums 2019.–2024. gadam” rezultātus. Pamatojoties uz pētījuma “Sākotnējais plūdu riska novērtējums 2019.–2024. gadam” rezultātiem, tiek izstrādātas plūdu postījumu un plūdu riska kartes, kā to paredz Eiropas Savienības direktīva par plūdu riska novērtējumu[[16]](#footnote-17) un pārvaldību un Ūdens apsaimniekošanas likums[[17]](#footnote-18). Pētījumā “Sākotnējā plūdu riska novērtējuma 2019.–2024. gadam” ir izvērtēti iepriekšējās Plūdu programmas rezultāti, apkopota informācija par iepriekš notikušiem plūdiem, kas radījuši ievērojamus sociālekonomiskos zaudējumus, kā arī pārskatīts un papildināts saraksts ar teritorijām ar ievērojamu plūdu risku.

SM ir sagatavojusi likumprojektu “Grozījumi likumā “Par autoceļiem”, kurā citu starpā valsts autoceļu ikdienas uzturēšanas darbu plānošana deleģēta VAS “Latvijas Valsts ceļi” (līdz šim ikdienas uzturēšanas darbus plānoja ikdienas uzturēšanas darbu veicējs – VAS “Latvijas autoceļu uzturētājs”), kas nodrošinās valsts autoceļu un tā kompleksā ietilpstošo būvju, kā arī satiksmes organizācijas tehnisko līdzekļu dzīves cikla vienotu uzturēšanas, atjaunošanas un pārbūves plānošanu.

VAS “Latvijas Valsts ceļi” strādā pie jaunas autoceļu tīklā veicamo darbu programmas izstrādes. Tās mērķis ir izveidot paredzamu valsts autoceļu ūdens novades sistēmu atjaunošanas programmu, kuru īstenojot tiktu atjaunota ūdens novades sistēmu darbība un ūdens novades sistēmas konstrukcijas, kā arī izbūvētas nepieciešamās neesošās ūdens novades sistēmas konstrukcijas.

SM ir sagatavojusi Ministru kabineta noteikumu projektu “Noteikumi par valsts un pašvaldību autoceļu ikdienas uzturēšanas prasībām un to izpildes kontroli”. Tajā paredzēta arī prasība ceļa pārvaldītājam ne ilgāk kā mēneša laikā pēc ārkārtējo laikapstākļu beigām veikt kontroli attiecībā uz visu autoceļu ikdienas uzturēšanas prasību un izpildi. Šāda norma ļaus ātrāk konstatēt dabas katastrofas radītās sekas un zaudējumus, kā arī noteikt nepieciešamos atjaunošanas darbus.

1. **Cita būtiska informācija par veiktajiem profilakses un dabas katastrofas seku mazināšanas pasākumiem**

*Nav attiecināms.*

1. **Finanšu tabulas**
   1. **Finanšu pārskata tabula**

|  |  |  |
| --- | --- | --- |
| **Nr. p. k.** | **Nepieciešamā finanšu informācija** | **Summa, *euro*** |
| 1. | Izdevumi, kuri radušies un samaksāti un kurus atbalsta saņēmēji (īstenošanas organizācijas/koordinējošā iestāde) deklarējuši kā atbilstīgus saskaņā ar ES SF1*[[18]](#footnote-19)* | 19 323 018,66 |
| 2. | Neatbilstoši izdevumi, kurus konstatējušas un labojušas īstenošanas struktūras (ja tās atšķiras no saņēmējiem) un (vai) koordinējošā iestāde, ja piemērojams | 31 757,49 |
| 3. | Izdevumi, kas atbilst ES SF prasībām (pēc pirmās pakāpes pārbaudēm, ko veic īstenošanas struktūras/koordinējošā iestāde, un, ja nepieciešams, pēc korekcijas par nepareiziem izdevumiem, ko konstatējušas šīs iestādes) | 19 291 264,19 |
| 4. | Neatbilstoši izdevumi, kas konstatēti un laboti, pamatojoties uz neatkarīgas revīzijas iestādes revīzijas darbībām[[19]](#footnote-20), ja piemērojams | 0,00 |
| 5. | Neatbilstoši izdevumi, kas atklāti un laboti, pamatojoties uz revīziju/izmeklēšanu, ko veic citas ES vai valsts iestādes (piemēram, valsts revīzijas palāta, Eiropas Revīzijas palāta, OLAF, Eiropas Komisija), ja piemērojams | 0,00 |
| 6. | Izdevumi, kas Komisijai deklarēti kā likumīgi un pareizi pēc visu iepriekš minēto pārkāpumu apkopošanas[[20]](#footnote-21) | 19 291 264,19 |
| 7. | EUSF finansiālais ieguldījums (pamatojoties uz iepriekš 6. punktā minētajiem izdevumiem) | 17 730 519,00 |
| 8. | Iegūtie procenti (salīdzināt ar piešķiršanas lēmuma 1. pantu, daļu no iemaksas) | 0,00 |
| 9. | Attiecīgā atgūstamā summa (t.i., summa, ko saņēmēja valsts atlīdzina komisijas maksai) | 0,00 |

* 1. **Pilns veikto darbību saraksts, sadalījumā pa darbību veidiem pievienots šī ziņojuma pielikumā**

1. **Jebkura cita būtiska informācija (piemēram, tiesas lietas pret saņēmējiem utt.) vai secinājumi (piemēram, summa, kas jāatmaksā Eiropas Komisijai)**

*Nav attiecināms.*

1. **ESSF finansiālā pabalsta apguves progress**

Piešķirtais ESSF finansiālais pabalsts bija 17 730 519 *euro*. Atbilstīgo izdevumu summa ir 19 291 264,19*euro*, kas pārsniedz ESSF piešķirto finansiālo pabalstu.

Zemkopības ministrs K. Gerhards

1. https://likumi.lv/ta/id/293167-par-arkartejas-situacijas-izsludinasanu [↑](#footnote-ref-2)
2. https://eur-lex.europa.eu/legal-content/LV/TXT/?uri=CELEX:02002R2012-20140628 [↑](#footnote-ref-3)
3. https://ec.europa.eu/transparency/regdoc/?fuseaction=list&coteId=3&year=2018&number=9121&version=ALL&language=en [↑](#footnote-ref-4)
4. https://likumi.lv/ta/id/294229-par-finansu-lidzeklu-pieskirsanu-no-valsts-budzeta-programmas-lidzekli-neparedzetiem-gadijumiem [↑](#footnote-ref-5)
5. https://likumi.lv/ta/id/294229-par-finansu-lidzeklu-pieskirsanu-no-valsts-budzeta-programmas-lidzekli-neparedzetiem-gadijumiem [↑](#footnote-ref-6)
6. https://likumi.lv/ta/id/294229-par-finansu-lidzeklu-pieskirsanu-no-valsts-budzeta-programmas-lidzekli-neparedzetiem-gadijumiem [↑](#footnote-ref-7)
7. https://likumi.lv/ta/id/294229-par-finansu-lidzeklu-pieskirsanu-no-valsts-budzeta-programmas-lidzekli-neparedzetiem-gadijumiem [↑](#footnote-ref-8)
8. https://likumi.lv/ta/id/294311-par-finansu-lidzeklu-pieskirsanu-no-valsts-budzeta-programmas-lidzekli-neparedzetiem-gadijumiem [↑](#footnote-ref-9)
9. https://likumi.lv/ta/id/294311-par-finansu-lidzeklu-pieskirsanu-no-valsts-budzeta-programmas-lidzekli-neparedzetiem-gadijumiem [↑](#footnote-ref-10)
10. https://likumi.lv/ta/id/294311-par-finansu-lidzeklu-pieskirsanu-no-valsts-budzeta-programmas-lidzekli-neparedzetiem-gadijumiem [↑](#footnote-ref-11)
11. https://likumi.lv/ta/id/294311-par-finansu-lidzeklu-pieskirsanu-no-valsts-budzeta-programmas-lidzekli-neparedzetiem-gadijumiem [↑](#footnote-ref-12)
12. Papildus izlietoti līdzekļi no valsts budžeta programmas 23.00.00. "Valsts autoceļu fonds" apakšprogrammas 23.06.00 "Valsts autoceļu pārvaldīšana, uzturēšana un atjaunošana" 3,02 *euro* apmērā. [↑](#footnote-ref-13)
13. https://eur-lex.europa.eu/legal-content/LV/TXT/?uri=celex%3A32013R1303 [↑](#footnote-ref-14)
14. https://likumi.lv/doc.php?id=203996 [↑](#footnote-ref-15)
15. https://likumi.lv/ta/id/65363-par-autoceliem [↑](#footnote-ref-16)
16. https://eur-lex.europa.eu/legal-content/LV/TXT/?uri=CELEX:32007L0060 [↑](#footnote-ref-17)
17. https://likumi.lv/ta/id/66885-udens-apsaimniekosanas-likums [↑](#footnote-ref-18)
18. izņemot neattiecināmo PVN, ja tas ir piemērojams saskaņā ar ES SF regulas 3. panta 4. punktu [↑](#footnote-ref-19)
19. šīs summas attiecas uz pārkāpumiem, ko neatkarīgā revīzijas iestāde konstatējusi operāciju revīziju kontekstā, lai aprēķinātu visprecīzāko kļūdu novērtējumu izdevumos, ko koordinējošā iestāde deklarējusi kā likumīgu un regulāru. Summas, kas tiek uzskatītas par neregulārām, var ietvert atsevišķus pārkāpumus (t.i., vienreizējas kļūdas, kas nav saistītas ar citām konstatētajām kļūdām deklarētajos izdevumos) un sistemātiskas nelikumības (t.i., atkārtota vai nepareiza kļūda, kas rodas no nopietniem trūkumiem piemērojamajās vadības un kontroles sistēmās ESSF palīdzībai). nepareizo summu var aprēķināt, ekstrapolējot kļūdas koeficientu, ko aprēķina revīzijas iestāde, vai izmantojot vienotas likmes finanšu korekciju. [↑](#footnote-ref-20)
20. finanšu korekcijas var piemērot, aizstājot nepareizos izdevumus ar citiem likumīgiem un regulāriem izdevumiem vai samazinot ESSF ieguldījumu, ja nav pārsniegto izdevumu (t.i., izdevumu, kas pārsniedz ESSF ieguldījumu). [↑](#footnote-ref-21)